I møddinger (avfallsdynger) etter boplasser langs kysten i steinalder og bronsealder har man funnet mange levninger etter geirfuglen. Den er også godt kjent fra vikingtiden og middelalderen. Imidlertid begynte geirfuglen å forsvinne fra fuglekoloniene i Nord-Europa allerede i middelalderen, og på grunn av høyt jakttrykk ble arten nesten utryddet allerede på 1400-tallet.